b'\n_START_ARTICLE_\nBMW M3\n_START_SECTION_\nAutosportas\n_START_PARAGRAPH_\nE30 M3 buvo naudojamas tiek gamyklin\xc4\x97je BMW automobili\xc5\xb3 sporto komandoje, tiek priva\xc4\x8diose komandose. Automobilis s\xc4\x97kmingai konkuravo su kita technika tokiose lenktyni\xc5\xb3 serijose kaip \xe2\x80\x9eDeutsche Tourenwagen Meisterschaft\xe2\x80\x9c, \xe2\x80\x9eBritish Touring Car Championship\xe2\x80\x9c, \xe2\x80\x9eEuropean Touring Car Championship\xe2\x80\x9c, \xe2\x80\x9eWorld Touring Car Championship\xe2\x80\x9c. E30 M3 pergalingai baig\xc4\x97 \xe2\x80\x9eGuia Race\xe2\x80\x9c, \xe2\x80\x9e24 Hours N\xc3\xbcrburgring\xe2\x80\x9c ir \xe2\x80\x9eSpa 24 Hours\xe2\x80\x9c lenktynes._NEWLINE_E30 buvo naudojamas ir kaip ralio automobilis. Pasaulio ralio \xc4\x8dempionate dalyvavo nuo 1987 iki 1989 met\xc5\xb3. V\xc4\x97liau \xc4\xaf M3 buvo sumontuota 6 pavar\xc5\xb3 mechanin\xc4\x97 d\xc4\x97\xc5\xbe\xc4\x97. Su ja automobilis gal\xc4\x97jo i\xc5\xa1vystyti 295 AG. \xc5\xbdvyrin\xc4\x97je ralio trasoje M3 nebuvo konkurencingas visais ratais varomai technikai, bet buvo labai efektyvus asfaltiniuose ruo\xc5\xbeose.\n_START_SECTION_\nE36 special\xc5\xabs modeliai\n_START_PARAGRAPH_\nBuvo i\xc5\xa1leisti \xc5\xa1e\xc5\xa1i special\xc5\xabs E36 M3 modeliai: M3 Euro-Spec, M3 LTW, M3 GT, M3 GT-R, M3-R ir M3 GT2.\n_START_SECTION_\nM3 Euro-Spec\n_START_PARAGRAPH_\nM3 Euro-Spec buvo specialus modelis, skirtas Kanados rinkai. I\xc5\xa1 viso buvo pagaminti 45 automobiliai, kuri\xc5\xb3 kiekvieno bazin\xc4\x97 kaina siek\xc4\x97 59 900$. Visi automobiliai tur\xc4\x97jo 3,0 l darbinio t\xc5\xabrio I6 varikl\xc4\xaf, kurio galia siek\xc4\x97 210 kW (282 hp).\n_START_SECTION_\nM3 GT\n_START_PARAGRAPH_\nM3 GT buvo Europos rinkai skirtas ribotos gamybos modelis, gamintas 1995 met\xc5\xb3 vasario-bir\xc5\xbeelio m\xc4\x97nesiais. Buvo pagaminti 356 automobiliai, i\xc5\xa1 j\xc5\xb3 50 skirti Did\xc5\xbeiosios Britanijos rinkai._NEWLINE_M3 GT buvo 30\xc2\xa0kg lengvesnis u\xc5\xbe standartin\xc4\xaf M3, o jo did\xc5\xbeiausias greitis buvo 275 km/h.\n_START_SECTION_\nE46 special\xc5\xabs modeliai\n_START_PARAGRAPH_\nBuvo gaminami trys special\xc5\xabs E46 M3 modeliai: M3 CSL, M3 GTR V8, M3 CS.\n_START_SECTION_\nM3 GTR\n_START_PARAGRAPH_\nPirmasis E46 GTR buvo pagamintas 2001\xc2\xa0m. vasar\xc4\xaf. Automobilis tur\xc4\x97jo 4,0 l darbinio t\xc5\xabrio V8 varikl\xc4\xaf, kurio galia siek\xc4\x97 368 kW; 493 AG. M3 GTR automobiliai s\xc4\x97kmingai dalyvavo American Le Mans Series serijos lenktyn\xc4\x97se. Po 2001\xc2\xa0m. lenktyni\xc5\xb3 sezono BMW pardav\xc4\x97 10 gatv\xc4\x97ms skirt\xc5\xb3 GTR modeli\xc5\xb3. Kiekvieno j\xc5\xb3 kaina siek\xc4\x97 250 000 eur\xc5\xb3. D\xc4\x97l 2002\xc2\xa0m. taisykli\xc5\xb3 pakeitim\xc5\xb3 M3 GTR daugiau nebegal\xc4\x97jo dalyvauti \xc5\xa1ios serijos lenktyn\xc4\x97se._NEWLINE_Nuo 2003\xc2\xa0m. automobiliais lenktyniaujama tokiose lenktyn\xc4\x97se kaip 24 Hours N\xc3\xbcrburgring, 24 Hours Spa.\n_START_SECTION_\nM3 CSL\n_START_PARAGRAPH_\nBMW M3 CSL buvo gaminamas tik 2004 metais, per kuriuos buvo pagaminti 1 400 vienetai. CSL niekada nebuvo i\xc5\xa1leistas \xc4\xaf \xc5\xa0iaur\xc4\x97s Amerikos rink\xc4\x85, o automobiliai buvo gaminami tik dviej\xc5\xb3 spalv\xc5\xb3\xc2\xa0\xe2\x80\x93 pilkos sidabrin\xc4\x97s ir juodo safyro._NEWLINE_M3 CSL svoris yra 1385\xc2\xa0kg, 110\xc2\xa0kg ma\xc5\xbeesnis nei \xc4\xafprasto M3. Kuriant CSL buvo panaudota daug BMW F1 svorio ma\xc5\xbeinimo technologij\xc5\xb3. Buvo pa\xc5\xa1alintas didelis kiekis garso izoliacijos, elektrin\xc4\x97s s\xc4\x97dyn\xc4\x97s, navigacijos sistema.'